als_Latn dik_Latn tur_Latn
Në një kohë kur Bashkimi Evropian kushtëzon përparimin në procesin e integrimit te Serbisë me njohjen e Kosovës, Beogradi zyrtar është duke përpiluar një dokument me qëllim tejkalimin e këtij kushti. E përditshmja serbe “Vercenje Novosti” duke cituar burime të saj shkruan se presidenti Nikoliç dhe përfaqësues të qeverisë po përpilojnë një dokument që vë theksin te të drejtave e serbëve në veri dhe krijimi i bashkësisë se komunave serbe. Gazeta serbe nuk jep shume detaje mbi këtë dokument, por kjo çështje është dhe një nga pikat e marrëveshjes së 19 prillit të nënshkruar nga dy ish-kryeministrat Thaçi e Daçiç në Bruksel, nën ndërmjetësimin e ish-përfaqësueses për politikë të jashtme Catherine Ashton. Ditët e fundit, presidenti serb Nikoliç ka deklaruar se eurokomisioneri për zgjerim Johanes Han ka kushtëzuar anëtarësimin e Serbisë në Bashkimin Evropian me njohjen e shtetit fqinj. Prej janarit të këtij viti Serbia ka çelur zyrtarisht negociatat me BE-në dhe aktualisht po shqyrton kapitullin për marrëdhënie të mira ndërfqinjësore.
als_Latn